Владимир Путини Алеқсандр Лукашенкои Шәача ианыҟаз, Беларус ала Аҧсны азхаҵара иалацәажәомызт. Урыстәылатәи агентра «РИА Новости» адыррала, ари аҳәамҭа ҟаиҵеит Урыстәыла ахада ипресс-маӡаныҟәгаҩ Дмитри Песков.
«Уи Беларус аҩныҵҟатәи усуп, дара уи азин рымоуп. Беларустәи ҳҩызцәа дара рхала, иахәҭоуп ҳәа анырыҧхьаӡалак, иашьашәалоу аӡбара рыдыркылап ҳәа ҳгәыҕуеит», — иҳәеит Песков.
Иацы импыҵахалоу Аҧсны даҭааит Беларус ахада Алеқсандр Лукашенко. Уаанӡа, цәыббра 26 рзы, иара Шәача Владимир Путин диҧылеит.